
REPUBLIKA HRVATSKA
OPĆINSKI SUD U SPLITU
Gundulićeva 27
Split
Poslovni broj: P Ob-404/2025-22


U IME REPUBLIKE HRVATSKE

PRESUDA


Općinski sud u Splitu, po sucu ovog suda Anđelki Rađi kao sucu pojedincu, u pravnoj stvari tužiteljice D. L., OIB:…, iz P., P. u. …, zastupana po punomoćniku I. Ć., odvjetniku iz I.,   protiv tuženika A. L., OIB:…, iz K. S., P. s. J. …, s boravištem u Nj., … L., S.. …. zastupan po privremenom zastupniku Z. P., odvjetniku u I., radi razvoda braka, nakon održane glavne rasprave, uz isključenje javnosti, zaključene dana 17. rujna 2026. u nazočnosti zam. pun. tužitelja, a  objavljene dana 12. listopada 2026. 


presudio je


I. Razvodi se brak zaključen dana ... t. 20... u I. između A. L., OIB: 44350098898 i  D. L. rođene B., OIB: …., a koji brak je upisan u maticu vjenčanih matičnog područja I., za godinu 20…. pod rednim brojem ….

II. Nalaže se tuženiku da u roku od 15 dana i pod prijetnjom ovrhe naknadi tužiteljici parnični trošak u iznosu od 1.156,54 eura.
 

Obrazloženje


1. U tužbi poslanoj ovom sudu 22. svibnja 2022. se predlaže da sud nakon provedenog postupka razvede brak stranaka kojeg su zaključile dana 26. travnja 2019., predlažu da se odluči i o roditeljskoj skrbi i o dr. u odnosu na zajedničko dijete, mal. L. L. rođenog dana …. R. 20…., a sve iz razloga jer su bračni odnosi stranaka teško i trajno poremećeni, bračna zajednica je prestala. 

1.1. Sud je dana 6. studenog 2024. rješenjem P Ob-…/20..-25 odlučio o nenadležnosti suda u Republici Hrvatskoj u postupku radi razvoda braka i dr., međutim po žalbi tužiteljice koja je djelomično prihvaćena od strane Županijskog suda u S. B. pod brojem Gž Ob-…/20..-2 od 2. srpnja 2025., postupak je vraćen ovom sudu radi odlučivanja o tužbi za razvod braka, dok je rješenje o nenadležnosti u dijelu odlučivanja s kojim roditeljem će stanovati mal. dijete, o roditeljskoj skrbi, o ostvarivanju osobnih odnosa i visini uzdržavanja potvrđeno, tj. postalo pravomoćno. 

2.  Tuženiku je u više navrata pokušavana dostava na adresi prebivališta u K. S., P. s. J. …, pa nakon neuspješne dostave, dostava je pokušana na naknadno označenu adresu boravišta tuženika u S. Nj. i to: … L., S.. …, a koja dostava je uredno izvršena, međutim tuženik nije pristupio na ročište od 6. travnja 2023. Na tom ročištu sud je od nadležnog HZSR PU I. zatražio postupanje sukladno čl. 356 ObZ-a. Sud je izviješten da su stranke na radu u S. Nj…, a da bi obradu tuženika trebalo zatražiti od nadležnih organa u S. N…. U ponovljenom postupku sud je ponovno pokušavao dostaviti sudska pismena tuženiku na adresu u S. Nj… uz drugostupanjsku odluku Županijskog suda u S. B., te je dostavnica sudu vraćena bez potpisa stranke i bez datuma uručenja. Stoga je sud, a po prijedlogu tužiteljice tuženiku sukladno odredbi čl. 84 st. 1 i 2 t. 5 Zakona o parničnom postupku (NN 53/91, 91/92, 112/99, 117/03, 88/05, 2/07, 84/08, 123/08, 57/11, 25/13 i 70/19, 80/22, 114/22, 155/23, 146/25 dalje: ZPP), tuženiku imenovao privremenog zastupnika u osobi Z. P., odvjetnika u I., a sve radi zaštite prava i interesa tuženika.

2.1. Privremeni zastupnik tuženika je pristao biti privremeni zastupnik tuženika, opreza radi protivi se tužbi i tužbenom zahtjevu, te odluku u ovoj pravnoj stvari prepušta sudu. 

3.  Sud je u tijeku postupka pregledao vjenčani list za stranke, te mišljenje stručnog tima od 6. rujna 2024., izvješće Centra za socijalnu skrb I. o provedenom obveznom savjetovanju prije razvoda braka od 19. siječnja 2022. 

4. Tužiteljica je popisala trošak postupka. 

5. Zahtjev za razvod braka je osnovan.

6. Pregledom vjenčanog lista za stranke Matičnog ureda I. utvrđeno je da su isti zaključili brak dana …. T. 20... u I., a činjenica sklapanja braka je upisana u maticu vjenčanih matičnog područja Imotski za godinu 20…. pod rednim brojem …

7. Tužiteljica ustraje u zahtjevu za razvod braka, ističe se da tuženik unatoč činjenici što je tri puta bio pozvan radi obveznog savjetovanja se isti nije odazvao, a sud iz sačinjenog mišljenja stručnog tima HZSR PU I. od … r. 20... utvrđuje da je zajednica života prekinuta polovinom 20... kad je tužiteljica s mal. sinom L.preselila u drugi grad. 

7.1. Tužiteljica ni tuženik nisu saslušani u svojstvu stranaka, jer tužiteljica se sudu opravdala da ne može pristupiti na sud zbog opravdanih razloga, ali da u svemu ustraje u tužbi za razvod braka, s obzirom da tuženik sudu, iako je uredno bio pozvan uz tužbu uredno je zastupan preko privremenog zastupnika, sudu se nije obratio ni pisanim putem, niti se izjasnio po zahtjevu tužiteljice, to sud smatra, a prema navodima tužiteljice kako je njihova bračna zajednica prekinuta unatrag pet godina, te je sud temeljem odredba čl. 51. st. 3. Obiteljskog zakona (NN 103/15, 98/19  i 47/20; dalje ObZ-a) razveo brak stranaka i odlučio kao u točki I. izreke presude.

8. Odluka o trošku temelji se na čl. 154. st. 1. Zakona o parničnom postupku (NN 53/91, 91/92, 112/99, 117/03, 88/05, 2/07, 84/08, 123/08, 57/11, 25/13 i 70/19, 80/22, 114/22, 155/23, 146/25 dalje: ZPP). Tužiteljici su priznati troškovi zastupanja po odvjetniku i to sukladno Tar. br. 7. toč. 3. Tarife o nagradama i naknadi troškova za rad odvjetnika (NN 138/2023 )  i to kao jednokratna nagrada za cijeli prvostupanjski postupak u visini od 200 bodova, za ponovljeni postupak 200 bodova, što pomnoženo s vrijednošću boda od 2 eura daje iznos od 800,00 eura, te za sastav žalbe od 1. prosinca 2024. 100 bodova, odnosno 200,00 eura. Ukupni troškovi zastupanja po odvjetniku iznose 1.000,00 eura, a tužiteljici su priznati troškovi sudske pristojbe u iznosu od 26,54 eura, sudske pristojbe na presudu 60,00 eura i trošak postavljanja privremenog zastupnika od 70,00 eura. Sveukupni trošak tužiteljice iznosi 1.156,54  eura, a koji trošak je tuženik dužan naknaditi tužiteljici. 

U Splitu, 12. listopada 2026 

									      S U D A C:								                      
     Anđelka Rađa














PRAVNA POUKA: Protiv ove presude nezadovoljna stranka ima pravo žalbe nadležnom županijskom sudu u roku od 15 dana, od dana primitka iste. Žalba se podnosi putem ovog suda, u dovoljnom broju primjeraka.

DNA:  
- pun. tužiteljice,
- priv. zastupniku tuženika,
[bookmark: _GoBack]- Matičnom uredu I. - po pravomoćnosti,
- u spis.

